CONSILIUL LOCAL AL MUNICIPIULUI TIMIŞOARA
Centrul de Servicii Sociale  Pentru Voi 
Nr…………………………………..
Aprobat,
                                                                                                                       PRIMAR,
                                                                                                  dr. ing. Gheorghe  Ciuhandu
 
  
R E F E R A T
privind aprobarea modificării Regulamentului de organizare şi funcţionare, a Organigramei şi a Statului de funcţii
Centrului de Servicii Sociale  „Pentru Voi”
 
Centrul de servicii sociale „Pentru Voi” – furnizor de servicii sociale destinate persoanelor adulte cu dizabilităţi intelectuale şi de dezvoltare, are în prezent 180 beneficiari, cu handicap grav şi accentuat, având diagnostice ca: autism, sindrom Down, paralizii cerebrale, retard mintal profund, psihoze, etc.. Acestora li se asigură servicii sociale în două centre de zi, 5 locuinţe protejate, un centru respiro precum şi servicii de îngrijire la domiciliu. 
Centrul de Servicii Sociale  „Pentru Voi” este instituţie publică cu personalitate juridică, care funcţionează în subordinea Consiliului Local al Municipiului Timişoara, fiind finanţat de la bugetul local, conform Convenţiei de colaborare încheiată între Consiliul Local al Municipiului Timişoara şi Fundaţia „Pentru Voi”, aprobată prin HCL nr. 207/2005:
Art. 7 – „Centrul este subordonat Consiliului Local al municipiului Timişoara din punct de vedere al conducerii, finanţării, organizării, funcţionării şi activităţilor sociale prestate.”
Regulamentul de organizare şi funcţionare al Centrului de servicii sociale „Pentru Voi”, întocmit conform HG nr. 329/2003 pentru aprobarea regulamentelor cadru de organizare şi funcţionare a instituţiilor de protecţie specială a persoanelor cu handicap şi aprobat prin HCL nr. 241/2009, prevede la art. 7 că organigrama Centrului de servicii sociale „Pentru Voi”, numărul de personal, precum şi bugetul se aprobă prin hotărâre a Consiliului Local al Municipiului Timişoara.
Organigrama şi Statul de funcţii ale Centrului de servicii sociale „Pentru Voi” au fost aprobate prin Hotărârea Consiliului Local al Municipiului Timişoara nr. 392/2008.

În vederea aplicării prevederilor Legii nr. 284/2010 privind salarizarea unitară a personalului plătit din fonduri publice, a Legii nr. 285/2010 privind salarizarea în anul 2011 a personalului plătit din fonduri publice, precum şi a HG nr. 23/2010 privind aprobarea standardelor de cost pentru serviciile sociale s-au aplicat următoarele măsuri:
· Externalizarea parţială a transportului beneficiarilor la şi de la centrele de zi, ceea ce a dus la desfiinţarea a două posturi de şofer, acestea fiind restructurate în două posturi de infirmier, pentru asigurarea respectării ponderii personalului de specialitate din numărul total de personal, prevăzută  la art. 4 alin. 3 din HG nr. 23/2010;
· Modificarea structurii serviciilor în concordanţă cu dispoziţiile Legii nr. 284/2010 privind salarizarea unitară a personalului plătit din fonduri publice şi a Legii nr. 285/2010 privind salarizarea în anul 2011 a personalului plătit din fonduri publice. 
Modificările organigramei constau în:
	Nr.
crt.
	Denumirea 
structurilor organizatorice 
înainte de modificare
	Denumirea 
structurilor organizatorice 
după modificare

	1.
	Serviciul ateliere şi angajare în muncă 
asistată
	Serviciul Centrul de zi Împreună 

	2.
	Serviciul locuinţe protejate  
	Serviciul asistenţă socială, servicii 
rezidenţiale şi la domiciliu

	3.
	Serviciul financiar, contabilitate, 
administrativ 
	Biroul financiar, contabilitate, 
administrativ

	4.
	Resurse umane
	Compartiment juridic, resurse umane 
şi relaţii publice



Precizăm că în conformitate cu prevederile HG nr. 23/2010 este necesară reorganizarea instituţiei în vederea alinierii la standardele de cost stabilite prin actul normativ.  De asemenea prezentul proiect de hotărâre supune spre aprobare Consiliului Local al Municipiului Timişoara modificări în structura organizatorică care nu aduc atingere numărului total de posturi aprobate şi structurează organigrama în aşa fel încât să ducă la eficientizarea activităţii centrului, ţinând cont de nevoile beneficiarilor pentru care acordăm servicii sociale, precum şi de prevederile HG nr. 23/2010 privind încadrarea în standardele de cost pentru serviciile sociale şi de condiţiile concrete care impun reducerea cheltuielilor în instituţiile finanţate de la bugetele locale şi de stat.
Ca urmare a adoptării acestor măsuri este necesară aprobarea Consiliului Local al Municipiului Timişoara pentru modificarea Regulamentului de organizare şi funcţionare, a Organigramei şi a  Statului de funcţii la Centrul de servicii sociale „Pentru Voi”, conform anexelor Regulamentul de organizare şi funcţionare, Organigrama şi Statul de funcţii.
Având în vedere cele expuse, 
PROPUNEM:
1. Aprobarea Regulamentului de organizare şi funcţionare, a Organigramei şi a Statului de funcţii ale Centrului de servicii sociale „Pentru Voi”, conform anexelor nr.1, 2 şi 3.

 Viceprimar,                                                                                               Director,
 Adrian  Orza                                                                                            Laila Onu     
                                                           
 
        Avizat juridic,                                                                                     Avizat,
Mirela  Lasuschievici                                                                  Şef serviciu resurse umane 
                                                                                                             Rodica Aurelian

